open-index/open-wikipedia-markdown huggingface dataset:
כביש 466

**כביש 466** הוא כביש אורך במרכז בנימין. הכביש מתחיל בצומת אסף ליד גבעת אסף, עובר בסמוך לבית אל ממערב לה, חוצה את ג'לזון ועין סיניא ומסתיים במפגש עם כביש 465 בוואדי אל-בלט, צפונית לעין סיניא. רובו של הכביש, מצומת איו"ש עד המפגש עם כביש 465, חופף לתוואי המקורי של כביש 60 ("כביש 60 הישן").

## היסטוריה
בעקבות הסכמי אוסלו בשנת 1994, נסלל קטע חדש של כביש 60 מזרחית לכביש הישן. הכביש החדש חיבר את גבע בנימין עם ואדי חרמייה צפונית לעפרה (צומת המשטרה הבריטית). בהתאם לכך, הקטע של כביש 60 הישן ממחסום קלנדיה עד צומת המשטרה הבריטית מוספר מחדש – ממחסום קלנדיה עד צומת איו"ש ("דרך רמאללה") אין לכביש מספור; מצומת איו"ש ועד צומת צפונית לעין סיניא קיבל כביש 60 את המספר **466**; ומנקודה זו עד צומת המשטרה הבריטית קיבל כביש 60 את המספר 465.

במהלך האינתיפאדה השנייה נחסם הכביש, בסמוך לכניסה לאל-בירה, לתנועת ישראלים כדי למנוע את כניסתם לרמאללה ולאל-בירה. מחסום זה נקרא מחסום ה־District Coordination Office - DCO (מנהלת תיאום וקישור). מעט לאחר מכן נחסם הכביש גם לתנועת פלסטינים.

באמצע שנות ה-2000 הועברה החסימה לנקודה אחרת, קרוב יותר לכניסה ליישוב בית אל ובעקבות כך הוסט תוואי הכביש מעט – מזרחית לצומת איו"ש היה צריך לפנות צפונה לכיוון בית אל, ולאחר מכן לפנות שמאלה ולעבור במחסום ה־DCO, על מנת להגיע לצומת איו"ש ממזרח. על הפלסטינים תושבי האזור, למעט VIP, נאסר לנסוע בכביש והם נאלצו להשתמש בדרכים חלופיות.

ב-2014 הגישו עשרה ראשי מועצות בכפרים שממזרח לרמאללה, עתירה לבג"ץ, בדרישה שהצבא יפתח את המחסום עבור כל הפלסטינים. בדצמבר 2016 קיבלו העותרים את המלצת בית המשפט למשוך את עתירתם לאחר שהמשיבים הודיעו כי התחייבותם לפתוח את הצומת עומדת בעינה אך אינה עומדת בראש סדר העדיפויות.

בשנים 2022–2024 שופץ חלק הכביש שהוסט, וב־2024 הוחזר הכביש לתוואי המקורי, כך שאין צורך לעבור במחסום ה־DCO על מנת להגיע לצומת איו"ש ממזרח.

## צמתים לאורך הכביש

## ראו גם
* מועצה אזורית מטה בנימין
* יהודה ושומרון

## הערות שוליים

קטגוריה:ישראל: כבישים
קטגוריה:השומרון: תחבורה
קטגוריה:רמאללה
קטגוריה:בית אל
יומו של השלוש-רגל

**יומו של השלוש-רגל** (באנגלית: **The Day of the Triffids**) הוא עיבוד קולנועי בריטי משנת 1962 לרומן המדע הבדיוני באותו השם מאת ג'ון וינדהם. את הסרט ביים סטיב סקלי, ומככבים בו ג'נט סקוט והווארד קיל, שגילם את הדמות הראשית, ביל מייסן. הסרט, שאורכו כ-93 דקות, צולם בצבע והוקלט במונו.

השלוש-רגלים הם צמחים בדיוניים ומוזרים, המסוגלים לחקות התנהגות בסיסית של בעלי חיים: הם יכולים לעקור את שורשיהם וללכת, לעשות שימוש בעוקץ דמוי שוט בעל רעל קטלני, ואף לתקשר אחד עם השני. צורתם החיצוני דומה לזה של אספרגוס ענקי.

עלילת הסרט נפתחת עם דמותו של ביל מייסן, שנמצא בבית חולים עם עיניים חבושות. הוא מגלה כי בזמן שהיה מאושפז עם עיניים חבושות, מטר מטאורים חריג סינוור את רוב בני-האדם שעל פני כדור הארץ. כאשר מייסן יוצא לרחובות לונדון, הוא מגלה כי בני-האדם נאבקים כדי להישאר בחיים, ולאחר ימים ספורים - החברה כולה קורסת.

## קישורים חיצוניים

## הערות שוליים

קטגוריה:סרטי 1962
קטגוריה:סרטי מדע בדיוני מ-1962
קטגוריה:סרטי מדע בדיוני
קטגוריה:סרטי מפלצות
קטגוריה:סרטים בריטיים
קטגוריה:סרטים דיסטופיים
קטגוריה:סרטים המבוססים על רומנים בריטיים
קטגוריה:סרטים פוסט-אפוקליפטיים
בדפורד CA

ממוזער|250px| בדפורד CA
ממוזער|250px| בדפורד CA
ממוזער|250px| בדפורד CA, אמבולנס
ממוזער|250px| בדפורד CA, טנדר
ממוזער|250px| בדפורד CA, מסחרי
**בדפורד CA** (באנגלית: **Bedford CA**) הוא רכב מסחרי קל שיוצר בין השנים 1952–1969 על ידי יצרנית הרכב המסחרי **Bedford Vehicles**  שהייתה חברת בת של ווקסהול מוטורס. הדגם יוצר בגרסאות ואן וטנדר.

## היסטוריה "Bedford Vehicles"
חברת "Bedford Vehicles" נוסדה בשנת 1930. מטרת החברה הייתה לייצר רכב מסחרי ומשאיות קלות, בינוניות וכבדות.

בשנת 1987 נמכרה "Bedford Vehicles" לחברת הרכב "AWD Ltd", בניהולו של "David John Bowes Brown". חברת "AWD Ltd" ייצרה עבור חברת "Bedford Vehicles" משאיות צבאיות. חברת "AWD Ltd" ייצרה משאיות קלות ומסחריות עד 1991, אשר התבססו על רכבי "ווקסהול מוטורס", "אופל", איסוזו, וסוזוקי מוטור.

משנת 1991 קונצרן הרכב "GM Europe" מייצר משאיות באמצעות "ווקסהול מוטורס" בבריטניה, או אופל ב-גרמניה.

חברת האם "ווקסהול מוטורס" משנת 2017 שייכת כמו החברה האחות אופל, לקבוצת PSA הצרפתית (פג'ו, סיטרואן, DS).

## מפרט טכני ומידות
* מנוע קדמי 1,508 סמ"ק המפתח 52 כ"ס.
* יחס דחיסה 1:6.8.
* מנוע 1,598 סמ"ק המפתח 54.8 כ"ס (מנוע הנעה אחורית שנלקח מ-ווקסהול ויקטור גרסת FB).
* יחס דחיסה 6.8:1.
* תמסורת ידנית - 3 מהירויות.
* תמסורת ידנית - 4 מהירויות.
* אורך הרכב - 3,912 מ"מ בדגם הגרסה הקצרה.
* אורך הרכב - 4,216 מ"מ - בדגם הגרסה הארוכה.
* רוחב - 1,778 מ"מ.
* גובה - 1,889 מ"מ.
* בסיס גלגלים - 2,286 מ"מ בדגם הגרסה הקצרה.
* בסיס גלגלים - 2,591 מ"מ בדגם הגרסה הארוכה.
* משקל - 1,018 ק"ג - בדגם הגרסה הקצרה.
* משקל 1,064 ק"ג - בדגם הגרסה הארוכה.
* עד שנת 1958 - שמשה קדמית חתוכה לשניים, ומשנת 1958 - השמשה הקדמית הוחלפה לשמשה יחידה עוטפת.
* מתלה אחורי רכוב על המארז - שבעה עלים.
* מתלה קדמי עצמאי.
* מד דלק - נשלט חשמלי (חידוש לטכנולוגיית התקופה).
* בלמי תוף.
* דלתות קדמיות - דלתות הזזה על ציר, לצדדים.
* חלונות קדמיים בצד הנהג - חלונות הזזה.

## בישראל
מאמצע שנות החמישים של המאה ה-20 ועד אמצע שנות הששים שימש ה-בדפורד CA האמבולנס העיקרי של מגן דוד אדום, בישראל.

## ראו גם
* ווקסהול מוטורס
* ווקסהול ויקטור
* בדפורד בייגל
* בדפורד VAM
* בדפורד OB
* בדפורד CF

## לקריאה נוספת
* בדפורד CA  (2:08 דקות), יו-טיוב
* בדפורד CA  (1:59 דקות), יו-טיוב
* בדפורד CA (8:33 דקות), יו-טיוב
* בדפורד CA  (4:59 דקות), יו-טיוב
* בדפורד CA  (3:06 דקות), יו-טיוב
* בדפורד CA  (1:36 דקות), יו-טיוב
* בדפורד CA  (7:37 דקות), יו-טיוב

## קישורים חיצוניים

## הערות שוליים

קטגוריה:דגמי מכוניות שהושקו ב-1952
קטגוריה:מכוניות מסחריות
קטגוריה:רכבי ווקסהול
קטגוריה:מכוניות בריטיות
CA
לינדי אלקינס-טנטון

**לינדה (לינדי) אלקינס-טנטון** (אנגלית: **Lindy Elkins-Tanton**; נולדה ב-1966, ארצות הברית) מדענית אמריקאית בתחום המדעים הפלנטריים, מובילת פרויקט הגשושית פסיכה.

## ביוגרפיה
אלקינס-טנטון למדה ב-MIT גאולוגיה לתואר ראשון, וגיאוכימיה לתואר שני, את שניהם סיימה ב-1987. עם סיום לימודיה עבדה כ-8 שנים בעבודות שונות בתעשייה. בשנת 1997 חזרה לאקדמיה והחלה בלימודי דוקטורט ב-MIT, תיזת הדוקטורט שלה עסקה בגאולוגיה וגיאופיזיקה, את התואר קיבלה ב-2002. עוד באותה שנה החלה לעבוד כפוסט-דוקטורנטית באוניברסיטת בראון, ואחר כך המשיכה שם כעמיתת מחקר. ב-2007 התקבלה ל-MIT כמרצה בכירה לגאולוגיה, ב-2011 הועלתה לדרגת פרופסור משנה. ב-2011 עברה למכון קרנגי למדע כמנהלת המחלקה למגנטיות כדור הארץ, במקביל שימשה כפרופסור אורח ב-MIT. ב-2014 קודמה לתפקיד דיקן בית הספר למדעי הארץ והחלל (Earth and Space Science ) של מכון קרנגי למדע. ב-1 ביולי 2014 התמנתה לפרופסורית ומנהלת בית הספר לחקר הארץ והחלל (School of Earth and Space Exploration) של אוניברסיטת אריזונה.

### פעילותה המדעית
פעילותה המדעית של אלקינס-טנטון מתמקדת בחקר התהליכים הכימיים והפיזיקליים של היווצרות כוכבי הלכת הארציים. המחקרים שלה מתרכזים בפלנטסימלים. במסגרת פעילותה זו הייתה מיוזמי פרויקט הגשושית פסיכה של נאס"א, גשושית המיועדת לחקור את האסטרואיד פסיכה. עם אישור הפרויקט נקבעה כחוקרת הראשית שלו.

תחום פעילות מדעי נוסף שלה הוא חקר שדות געשיים גדולים והקשר שלהם לאירועי הכחדה המונית, בעיקר באזורי הבזלת (flood basalts) בסיביר, והקשר שלהם להכחדת פרם-טריאס. במסגרת מחקרים אלו הובילה ארבע משלחות מחקר לסיביר, והשתתפה במשלחות מחקר בהרי סיירה נבדה, רכס קסקייד, איסלנד ואיי פארו.

אלקינס-טנטון פרסמה כ-80 מאמרים מבוקרי עמיתים ועוד כ-200 פרסומים לכנסים מדעיים.

אסטרואיד (8252) נקרא על שמה.

ב-2022 נקרא על שמה מינרל חדש שהתגלה במטאוריט שנמצא בסומליה: "אלקינסטנטוניט" (elkinstantonite).

### ספריה
* "כדור הארץ" 2016.
* "פלנטסימלים", עורכת, 2016
* "פעילות געשית (Volcanism) ושינויי האקלים העולמיים", עורכת, 2015
* "מערכת השמש" ספר עזר בשישה כרכים, מהדורה ראשונה 2006, מהדורה שנייה 2010

## תפקידיה
* נשיאת חטיבת המדעים הפלנטריים של האיגוד הגיאופיזי האמריקאי (2015 - 2016)
* חברת פאנל הסקר של נאס"א לתוכניות המחקר באסטרוביולוגיה לעשור הבא (2012 - 2015)
* חברת פאנל הסקר של נאס"א לתוכניות המחקר במדעים פלנטריים לעשור הבא (2009 - 2010)
* רפרנטית לבחינת הצעות מחקר עבור נאס"א,NERC (הארגון הבריטי לחקר איכות הסביבה), DFG (קרן המחקר הגרמנית) וקרנות אחרות.

## קישורים חיצוניים

* CV של אלקינס-טנטון באתר של אוניברסיטת אריזונה 
*  ביוגרפיה של אלקינס-טנטון באתר של אוניברסיטת אריזונה 
* ריאיון עם אלקינס-טנטון 

## הערות שוליים

קטגוריה:גאופיזיקאים
קטגוריה:אסטרופיזיקאים אמריקאים
קטגוריה:אוניברסיטת אריזונה
קטגוריה:אסטרונומיות אמריקאיות
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל המכון הטכנולוגי של מסצ'וסטס
קטגוריה:סגל אוניברסיטת בראון
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
טרנטולה (סרט, 1955)

**טרנטולה** (באנגלית: **Tarantula**) הוא סרט מדע בדיוני משנת 1955 בבימויו של ג'ק ארנולד, בכיכובם של לאו ג. קרול, ג'ון אגר ומארה קורדיי. כמו כן, הסרט כולל את הופעתו של קלינט איסטווד בן ה-25, בתפקיד כטייס המטוס בסוף הסרט.

## עלילה
העלילה עוסקת בחוקר ביולוגיה, פרופ' ג'רלד דימר, שמנסה למנוע מחסור במזון הנובע מהגידול הצפוי של האוכלוסייה ברחבי עולם. בעזרת מדע אטומי, הוא ממציא מזון מיוחד המיועד לבעלי חיים, אך גורם להם לגדול לממדים עצומים. במעבדתו, הוא מבצע ניסויים בסוגים שונים של בעלי חיים, כגון מכרסמים וטרנטולות.

כאשר החוקרים שלו מנסים את המזון, הם מפתחים אקרומגליה ואחד מהם יוצא מדעתו, הורס את המעבדה תוך שהוא משחרר את בעלי החיים שבה, תוקף את דימר ומזריק לו תמיסה. כתוצאה מכך, דימר הופך, בהדרגה, יותר ויותר מעוות, בעוד שהטרנטולה - שגדלה לממדים עצומים - עושה שמות. רופא אחר, המגלה סימפתיה למצבו של דימר, יחד עם עוזרתו של דימר, חוקרים את התעלומה, ולאחר מספר ניסיונות כושלים, בסופו של דבר העכביש מושמד על ידי התקפת נפאלם המשוגרת על ידי טייסת קרב.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי אולפני יוניברסל
קטגוריה:סרטי מדע בדיוני אמריקאיים
קטגוריה:סרטי מפלצות
קטגוריה:סרטים על עכבישים
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטי אימה מ-1955
קטגוריה:סרטים אמריקאיים משנת 1955
קטגוריה:סרטי מדע בדיוני מ-1955
רובן מיקאל

**רובן מיקאל פרייטאס דה רסורסיאאו** (בפורטוגזית: **Rúben Micael Freitas da Ressureição**; נולד ב-19 באוגוסט 1986) הוא כדורגלן עבר פורטוגלי ששיחק בעמדת הקשר.

## קריירה
מיקאל נולד בקמרה דה לודוס בארכיפלג מדיירה. בגיל 10 הצטרף לקבוצה המקומית אסטרייטו, ולאחר שנה עבר לאוניאו מדיירה. בגיל 17 ערך את הופעתו הבכורה בקבוצת הבוגרים.

בקיץ 2008 עבר לנסיונל מדיירה מהליגה הבכירה. ב-26 באוקטובר 2008 ערך את הופעתו הבכורה בקבוצה בניצחון 0–1 על ויטוריה סטובאל. ב-11 בינואר 2009 הבקיע את שערו הראשון בקבוצה בניצחון 2–3 על פאסוש די פריירה. ב-20 באוגוסט 2009 ערך את הופעת הבכורה שלו במסגרת אירופית בניצחון 3–4 על זניט סנט פטרסבורג במוקדמות הליגה האירופית. בהמשך העונה באירופה הבקיע שבעה שערים בשמונה משחקים.

בינואר 2010 חתם בפורטו לארבע וחצי שנים. ב-30 בינואר ערך את הופעתו הבכורה בקבוצה בניצחון 0–4 על קבוצתו לשעבר נסיונל. עם הקבוצה זכה בשתי אליפויות, שני גביעים ובליגה האירופית, לאחר ניצחון במשחק הגמר 1-0 על ספורטינג בראגה. מיקאל נותר על ספסל הקבוצה ולא שותף בגמר.

ב-18 באוגוסט 2011 חתם באתלטיקו מדריד יחד עם חברו בפורטו רדאמל פלקאו. חמישה ימים לאחר מכן הושאל לריאל סרגוסה עד לסוף העונה. ב-11 בספטמבר ערך את הופעת הבכורה שלו בסרגוסה בתיקו 0-0 נגד ראיו ואיקאנו.

ב-26 ביולי 2012 הושאל מיקאל לספורטינג בראגה. ב-18 באוגוסט ערך את הופעת הבכורה שלו בקבוצה בתיקו 2-2 נגד בנפיקה ליסבון. ב-25 באוגוסט 2012 הבקיע צמד בכורה בקבוצה בניצחון 1–3 על ביירה מאר. ב-2 באוקטובר 2012 הבקיע את שערו הראשון בליגת האלופות בניצחון 0–2 על גלאטסראיי. בתום עונת ההשאלה חתם באופן קבוע בבראגה.

ביוני 2015 חתם מיקאל בשה-ג'יאג'וואנג אבר בריית הסינית. ב-4 ביולי ערך את הופעת הבכורה שלו בקבוצה בתיקו 0-0 נגד צ'נצ'ום יטאי. ב-31 באוקטובר 2015 הבקיע את שערו הראשון בקבוצה בהפסד 1–3 לשאנדונג לוננג.

ב-2 בפברואר 2017 הושאל למכבי תל אביב עד לסוף העונה. ב-8 בפברואר ערך את הופעת הבכורה שלו בקבוצה בניצחונה של מכבי תל אביב 0–1 על מכבי פתח תקווה במשחק הראשון ברבע גמר גביע המדינה. ב-18 במרץ 2017 כבש את שער הבכורה שלו במכבי תל אביב בניצחון 0–3 על בני סכנין בליגה.

ב-16 בינואר 2018 חתם מיקאל בפאסוש די פריירה. ב-1 ביולי 2018 חתם מיקאל בויטוריה סטובאל. ב-1 ביולי 2019 חתם מיקאל בנסיונל מדיירה.

### נבחרת פורטוגל
ב-29 במרץ 2011 ערך את הופעת הבכורה בנבחרת בה הבקיע צמד בניצחון 0–2 על . מיקאל נכלל בסגל הנבחרת ביורו 2012.

## תארים
;פורטו
* הליגה האירופית: 
* אליפות פורטוגל (2): , 
* הגביע הפורטוגלי (2): , 
* הסופר קאפ הפורטוגלי: 

;בראגה
* גביע הליגה הפורטוגלית: 

## קישורים חיצוניים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני אוניאו דה מדיירה
קטגוריה:כדורגלני נסיונל מדיירה
קטגוריה:כדורגלני פורטו
קטגוריה:כדורגלני אתלטיקו מדריד
קטגוריה:כדורגלני ספורטינג בראגה
קטגוריה:כדורגלני מכבי תל אביב
קטגוריה:כדורגלני פאסוש די פריירה
קטגוריה:כדורגלני ויטוריה סטובל
קטגוריה:כדורגלני יורו 2012
קטגוריה:כדורגלנים זרים בישראל
קטגוריה:ספורטאים פורטוגזים בספרד
קטגוריה:ספורטאים זרים בסין
קטגוריה:ספורטאים פורטוגזים בישראל
קטגוריה:פורטוגזים שנולדו ב-1986
ג'ים לנג'ווין

[250px|ממוזער|שמאל|ג'ים לנג'ווין ב[הבית הלבן|בית הלבן עם נשיא ארצות הברית ברק אובמה בטקס ציון 20 שנים לחוק האמריקאים בעלי המוגבלויות]]
**ג'יימס "ג'ים" לנג'ווין** (באנגלית: **James "Jim" Langevin**; נולד ב-22 באפריל 1964) הוא פוליטיקאי אמריקאי חבר המפלגה הדמוקרטית שכיהן כנציג המחוז השני של רוד איילנד בבית הנבחרים של ארצות הברית. הוא חבר הקונגרס הראשון המשותק ומרותק לכיסא גלגלים.

## ביוגרפיה
לנג'ווין נולד בפרובידנס שברוד איילנד, גדל ולמד בווריק. בגיל 16, התנדב במסגרת הצופים בתחנת משטרה מקומית, באוגוסט 1980, שוטר בתחנה שהדגים בפני חברו את השימוש באקדח החדש שרכש, פלט כדור שנתזים ממנו פגעו בצווארו של לנג'ווין והותירו משותק לחלוטין ברגליו ועם שימוש מוגבל בלבד בידיו. על אף הקשיים חזר לאחר חצי שנה ללימודים בתיכון וסיים אותו עם בני כיתתו.

לנג'ווין סיים ב-1990 תואר ראשון ברוד איילנד קולג', במהלך לימודיו כיהן כנשיא אגודת הסטודנטים. ב-1994 סיים תואר שני בממשל מאוניברסיטת הרווארד.

לנג'ווין החל את פעילותו הפוליטית כמתנדב במטה הבחירות של ראש עיריית ווריק. ב-1986 נבחר לאספת החוקה של רוד איילנד וב-1988 נבחר לבית הנבחרים של מדינת רוד איילנד. בנובמבר 1994 נבחר למזכיר המדינה של רוד איילנד, הוא היה המזכיר הצעיר ביותר לכהן בתפקיד. בנובמבר 2000 נבחר לנציג המחוז השני של רוד איילנד בבית הנבחרים של ארצות הברית, ומאז נבחר עוד תשע פעמים לתפקיד. הוא כיהן 16 שנים כחבר בוועדת המודיעין של בית הנבחרים, מכהן בוועדת ביטחון המולדת וייסד את שדולת ביטחון הסייבר בקונגרס.

ב-18 בינואר 2022 הכריז לנג'ווין על פרישתו מבית הנבחרים לקראת בחירות 2022, וכהונתו תמה לאחר 22 שנה עם התפזרות הקונגרס ה-117 של ארצות הברית.

## קישורים חיצוניים

* 

* ג'ים לנג'ווין באתר בית הנבחרים
* 
* 

## הערות שוליים

קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:חברי בית הנבחרים של ארצות הברית מרוד איילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מזכירי המדינה של רוד איילנד
קטגוריה:חברי האספה הכללית של רוד איילנד
קטגוריה:נכים אמריקאים
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-117 של ארצות הברית
קטגוריה:בוגרי בית הספר לממשל באוניברסיטת הרווארד
קטגוריה:אמריקאים שנולדו ב-1964
גורדון מקריי

**גורדון מקריי** (באנגלית: **Gordon MacRae**) היה שחקן קולנוע וזמר אמריקאי שהתפרסם בעיקר בהופעותיו במחזות זמר בקולנוע, בתיאטרון ובטלוויזיה.

## קורות חיים
ב-1948 הופיע לראשונה בקולנוע בסרט "The Big Punch" - דרמת אגרוף. לאחר מכן הופיע במספר סרטים מוזיקליים עם דוריס דיי:
*"Tea for Two" (1950) - "תה לשניים"
*"On Moonlight Bay" (1951)
*"By the Light of the Silvery Moon" (1953)

הוא התפרסם בעיקר בהופעותיו בתפקידים ראשיים בהפקות קולנוע של מחזות הזמר של ריצ'רד רוג'רס ואוסקר המרשטיין:
*אוקלהומה! (1955) בו הוא זכור בעיקר מהופעתו בתחילת הסרט כשהוא רוכב על סוס ושר "איזה בוקר נפלא".
*קרוסל (1956). בשני הסרטים שיחק לצידה של שירלי ג'ונס.

הופיע במחזות זמר על הבמה בברודוויי ובמקומות רבים בארצות הברית והקליט מספר אלבומים.

הוא הופיע הרבה בטלוויזיה במופעים של אד סאליבן, דינה שור פט בון ועוד.

מקריי סבל שנים רבות מאלכוהוליזם, עבר גמילה והחל לעזור לאלכוהוליסטים לעבור גמילה. הוא מת מדלקת ריאות כסיבוך מסרטן הפה והלסת.

## קישורים חיצוניים

* גורדון מקריי שר "איזה בוקר נפלא", באתר יוטיוב
* גורדון מקריי ודוריס דיי שרים "By the Light of the Silvery Moon ", באתר יוטיוב
* גורדון מקריי, באתר TCM
* 

קטגוריה:אמריקאים ילידי ניו ג'רזי
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-1986
ספורטקס

**ספורטקס** (באנגלית: **Sportacus**, "ספורטקוס", באיסלנדית: **Íþróttaálfurinn**) הוא דמות המופיעה בסדרת הטלוויזיה האיסלנדית-אמריקאית לילדים "נווה עצלנות". את דמותו מגלם יוצר הסדרה, מאגנוס שבינג. שמו באנגלית מהווה הלחם בסיסים של ספרטקוס ו"ספורט". ספורטקס הוא גיבור ספורטיבי המציל בני אדם אחרים במצוקה.

## הדמות
ספורטקס גר בספינת אוויר מעל נווה עצלנות. הוא מעודד את ילדי השכונה לאכול פירות וירקות (אותם הוא מכנה "סוכריות טבע") ולשחק בחוץ במקום לשבת בבית. הוא רוצה לוודא שכולם בנווה עצלנות מאושרים, ויודע שכדי שיהיו מאושרים עליהם להיות בריאים ובכושר. אחרי ספורטקס רודף רובי רקב, המבקש להחזיר את העיר למצבה הקודם: העיר עצלנית.

ספורטקס עונד גביש קסום הנדלק במקרה של קבלת קריאה מתושב נווה עצלנות. דמותו סבלנית, אדיבה ומבינת עניין. ספורטקס נמנע מלומר לילדי נווה עצלנות מה לא לעשות, אך הוא מעדיף להשתמש בדוגמאות.

## היסטוריית הדמות
ב-**Áfram Latibær** ("קדימה, נווה עצלנות!"), ההצגה האיסלנדית המקורית שעליה התבססה סדרת הטלוויזיה היה ספורטקס שדון בשם "האלף האתלטי", שדון בעל כוחות מאגיים. תלבושתו הורכבה מטוניקה כחולה, ממכנסים ירוקים רחבים ומכובע גדול שרוף בצבע אמבר. היו לו גם שפם בלונדיני גדול ועבה וזקן של עז.

בהצגה השנייה, **Glanni Glæpur í Latabæ** ("רובי רקב בנווה עצלנות"), החל ספורטקס לקבל מראה דומה יותר למראהו בתוכנית הטלוויזיה. הוא טייל מעל העיר בכדור פורח ולבש בגדים צהובים וחומים.

בתקופת הפיילוט שלא שודר, העלילה המקורית הייתה כי ספורטקס הוא במקור בנה של בסי, ששמו אלכסנדר "אלכס" ברברת. כילד העריץ מאוד את הגיבור של העיר שעל גבו התנוססה הספרה 9. לפני שעזב, הגיבור העביר לאלכס קופסה עם כל מה שהוא צריך כדי להיות גיבור. כשאלכס גדל מספר 9 עזב את העיר, ואלכס התחיל להתאמן, והוא הופך להיות גיבור מספר 10 - ספורטקס. לא נעשה שימוש בעלילה זו בסדרה הסופית.

בתוכנית הטלוויזיה לובש ספורטקס חליפה כחולה ולבנה עם וסט שהיה סגור על ידי הגביש. הוא לבש כובע שחור וכחול עם משקפי מגן בצבע כחול בהיר. מגפיו היו בגוון כהה בין כחול לסגול, עם פסים אדומים, שחורים ולבנים. הוא עונד לידיו מגינים כחולים ממתכת. עיניו כחולות ושפמו שחור ומחודד.

## קישורים חיצוניים

## הערות שוליים

קטגוריה:דמויות טלוויזיוניות
הדייט שהביך אותי

**הדייט שהביך אותי** (באנגלית: **That Awkward Moment**) הוא סרט קומדיה רומנטית שנכתב ובוים על ידי טום גורמיקן. מככבים בסרט זאק אפרון, מיילס טלר, מייקל בי. ג'ורדן ואימוג'ן פוטס. הקרנת הבכורה של הסרט הייתה ב-27 בינואר 2014, והוא שוחרר לציבור הרחב בארצות הברית ב-31 בינואר.

## עלילה
מייקי, ג'ייסון ודניאל הם שלושה חברים נואשים. האחד מהם על סף גירושים, השני לא מוצא זוגיות ואילו השלישי הוא "הפנים היפות" של החבורה. **מייקי** (מייקל בי. ג'ורדן) נזרק על ידי אשתו ו**ג'ייסון** (זאק אפרון) ו**דניאל** (מיילס טלר) מתחייבים, כאות הזדהות, להימנע ממערכות יחסים רציניות כל עוד מייקי רווק. הכל הולך טוב עד שהם פוגשים שתי בחורות יפות, ואז ג'ייסון ודניאל נאלצים להיאבק ברגשותיהם מחשש להפר את ההסכם עם מייקי.

## שחקנים

## קישורים חיצוניים
* 

## הערות שוליים

קטגוריה:סרטי קומדיה רומנטית
קטגוריה:סרטי קומדיה אמריקאיים
עונת 1985/1986 בבונדסליגה

**עונת 1985/1986** הייתה העונה ה-23 של הבונדסליגה, שהיא הליגה הבכירה בכדורגל של גרמניה המערבית. העונה החלה ב-9 באוגוסט 1985 והסתיימה ב-26 באפריל 1986. 
שמאל|ממוזער|קבוצות הליגה

הנובר 96, נירנברג ופ.צ. זארבריקן עלו מהליגה השנייה.

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

באיירן מינכן זכתה בתואר האליפות בפעם השנייה ברציפות ובפעם השמינית בתולדות המועדון. 

פ.צ. זארבריקן והנובר 96 ירדו לבונדסליגה השנייה. בורוסיה דורטמונד שיחקה צמד משחקי מבחן (מפגש כפול) נגד פורטונה קלן. אחרי זה שמפגש כפול לא הניב יתרון לאף קבוצה הוחלט על המשחק השלישי. במשחק זה בורוסיה דורטמונד ניצחה 8:0 ונותרה בליגה הבכירה.

## כדורגלנים מצטיינים
שטפן קונץ (בוכום) שכבש 22 שערים זכה בתואר מלך השערים של הליגה.

הראלד שומאכר (פ.צ. קלן) זכה בתיאור כדורגלן השנה בגרמניה.
## טבלת הליגה

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1985
קטגוריה:תחרויות כדורגל ב-1986
קפה דה פלור

שמאל|ממוזער|180px|קפה דה פלור, 2007
**קפה דה פלור** (בצרפתית: **Café de Flore**) הוא בית הקפה הוותיק ביותר בפריז. הוא שוכן בפינת הרחובות שדרות סן ז'רמן ורחוב סן בנואה, סן ז'רמן דה פרה והרובע השישי של פריז. הוא נודע בשל הלקוחות הידועים שפקדו אותו.

## היסטוריה
שמאל|ממוזער|160px|שוקו חם
הקפה נוסד בשנות השמונים של המאה ה-19, בתקופת הרפובליקה הצרפתית השלישית. שמו לקוח מפסלה של פלורה, אלת הפרחים ועונת האביב במיתולוגיה הרומית, הניצב בצידה השני של השדרה. הסופרים ז'וריס-קרל הויסמנס ורמי דה גורמון היו שניים מהידוענים הראשונים שנמנו על סועדיו הקבועים של המקום. בשלהי המאה ה-19 שארל מוראס כתב את ספרו Au signe de Flore בקומתו הראשונה של קפה דה פלור, בה גם נוסדה Revue d'Action Française בשנת 1899.

קפה דה פלור נודע כמקום מפגש של סופרים ופילוסופים. ז'ורז' בטאיי, Robert Desnos, Léon-Paul Fargue, רֵמוֹן קֶנוֹ היו בין באי המקום הקבועים, כמו גם פבלו פיקאסו.

ראש ממשלת הרפובליקה העממית של סין ג'ואו אנלאי היה אף הוא לקוח קפה של קפה דה פלור במהלך שהותו בצרפת בשנות העשרים של המאה העשרים.

קפה דה פלור מעוצב בסגנון אר דקו עם מושבים בצבע אדום, מהגוני ומראות, וחזותו השתנתה רק במעט מאז מלחמת העולם השנייה. מתחרהו העיקרי,
קפה לה דה מאגו היה חביב על האליטה האינטלקטואלית הצרפתית בתום מלחמת העולם השנייה. במאמרו "סיפורם של בני בתי קפה" ובספרו "פריז לירח", הסופר האמריקני אדם גרופניק  נותן הסברים אפשריים לכך שקפה דה פלור נהפך בשלהי שנות התשעים לפופולרי ואופנתי יותר מאשר קפה לה דה מאגו, חרף העובדה שלה דה מאגו היה הקפה החביב על ז'אן-פול סארטר, סימון דה בובואר, אלבר קאמי והוגים מפורסמים נוספים בשנות הארבעים ושנות החמישים.

פרס דה פלור  אותו ייסד פרדריק בגבדה בשנת 1994, מחולק מדי שנה בקפה דה פלור.

## קישורים חיצוניים

* 

## הערות שוליים

קטגוריה:הרובע השישי של פריז
קטגוריה:פריז: בתי קפה
יאיר אור

**יאיר אור** (נולד בשנת 1978) הוא קצין צה"ל במילואים בדרגת אלוף-משנה, כיהן כסגן מפקד עוצבת הגליל. קודם לכן פיקד על חטיבת קרייתי. פרש משירות בצה"ל בשנת 2022.

## ביוגרפיה

אור גדל בקיבוץ טירת צבי. אביו זולי (שלמה) אור היה קצין שריון ששימש קצין אג"ם וראש מטה חטיבה 679. אור התגייס לצה"ל בשנת 1996 לאחר מסלול לוחם עבר קורס מפקדי טנקים וקורס קציני שריון. הוא שימש במספר תפקידי פיקוד בחיל ובהם מפקד פלוגת וולקן בגדוד 77 וקצין אג"ם של חטיבה 7. בהמשך מונה לסגן מפקד גדוד 77 וגדוד 196. בשנת 2012 הועלה לדרגת סא"ל ומונה למפקד גדוד 77, ושימש בתפקיד עד שנת 2014. בהמשך שימש סגן מפקד חטיבה 7 בשנים 2014–2015 כולל במהלך במבצע צוק איתן. לאחר מכן מונה למפקד גדוד דקל בבה"ד 1 בשנים 2015–2016. ב-11 ביוני 2017 הועלה לדרגת אל"ם ומונה למפקד חטיבת קרייתי. במקביל לתפקידו כמפקד חטיבת קרייתי שימש כראש תחום שריון במפקדת זרוע היבשה. ב-2019 מונה לסגן מפקד עוצבת הגליל.

בשנת 2022 פרש משירות סדיר. עדיין משמש בשירות המילואים כסגן מפקד עוצבת הגליל.

לאחר פרישתו מונה למנכ"ל החברה הכלכלית של מועצה אזורית עמק המעיינות.

אור נשוי ואב לארבע, הוא נכדו של מאיר אור, סופר והוגה דעות ציוני דתי, ונינו של הרב יוחנן זרחי.

## הערות שוליים

קטגוריה:מפקדי גדוד 77
קטגוריה:מפקדי גדוד דקל
קטגוריה:מפקדי חטיבת קרייתי
קטגוריה:אלופי-משנה בצה"ל
קטגוריה:טירת צבי: אישים
קטגוריה:ישראלים שנולדו ב-1978
מאגנוס שבינג

**מאגנוס אורן אייולפסון שבינג** (באיסלנדית: **Magnús Örn Eyjólfsson Scheving**; נולד ב-10 בנובמבר 1964) הוא יזם, סופר, מפיק, שחקן, דוגמן, מרצה ואתלט איסלנדי. הוא היה היוצר, המפיק וכוכב סדרת הטלוויזיה לילדים "נווה עצלנות", בה גילם את דמותו של ספורטקס.

## בצעירותו
שבינג נולד בבורגרנס, איסלנד ב-10 בנובמבר 1964. את עבודתו הראשונה עשה בגיל 15 כמרכזן טלפוניה בעיירת הולדתו. בגיל 20 הוא החליט עם חברו פיילניר פורגיירסון (Fjölnir Þorgeirsson) שכל אחד יבחר ענף ספורט מסוים, ולהצטיין בו תוך שלוש שנים. שבינג בחר בסנוקר בעבור פיילניר, ופיילניר בחר בפעילות אירובית בעבור שבינג.

## השתתפות בהפקות קולנוע וטלוויזיה

## קישורים חיצוניים

קטגוריה:שחקני קולנוע וטלוויזיה איסלנדים
קטגוריה:סופרים איסלנדים
קטגוריה:ילידי 1964
כיכר העצמאות (עפולה)

**כיכר העצמאות** היא הכיכר המרכזית של עפולה. במהלך שנות המנדט הבריטי ניתן לה השם "כיכר אנדרוס" ובשנת 1952 הוחלף השם ל"כיכר העצמאות".

## בתקופת המנדט הבריטי
[ממוזער|250px|שמאל|תהלוכת [כבאי עפולה בכיכר בתקופת המנדט עם דגל בריטניה והדגל העברי]]
העיר עפולה נוסדה בשנת 1925 על ידי חברה ציונית מיישבת בשם קהילת ציון אמריקאית. החברה רכשה את אדמות עפולה כיחידה אחת מידיו של פאודל ערבי נוצרי בשם אליאס סורסוק ששכן בביירות והיה הבעלים שלהן. האריסים שעיבדו עבורו את הקרקע שכנו בכפר זעיר בשם "איל פולה". האדריכל ריכרד קאופמן, שתכנן את העיר לבקשת החברה, תכנן בה שדרה, שתחצה את העיר החדשה מדרום לצפון (שלימים תקרא שדרות ארלוזורוב) ותסתיים בכיכר מרכזית שמצפון לה נמצאת תחנת רכבת העמק שהוקמה בשנת 1905.

כשנבנתה העיר הייתה הכיכר, הממוקמת במקום המרכזי ביותר בעפולה, לאתר בו נערכו העצרות והאירועים בעיר. בחלק הצפוני של הכיכר הוקמה תחנת "אגד", שלימים עברה למשכנה החדש, וחלק זה של הכיכר הפך למגרש חנייה שמשני צדדיו חנויות ומשרדים.

ב-26 בספטמבר 1937, בעת מאורעות תרצ"ו-תרצ"ט נרצח בנצרת מושל מחוז הגליל בתקופת המנדט הבריטי לואיס אנדרוס על ידי טרוריסטים ערבים. אנדרוס היה אחד הבודדים מאנשי השלטון המנדטורי שהיה אוהד של הציונות ותנועת ההתיישבות, והמועצה המקומית עפולה החליטה לקרוא לכיכר בשם "כיכר אנדרוס".ימין|ממוזער|250px|עצרת ילדים בכיכר בבוקר שלאחר החלטת החלוקה

בערבו של 29 בנובמבר 1947, לאחר החלטת עצרת האו"ם על תוכנית החלוקה, נערכו בכיכר ריקודים המוניים סביב המדורה. למחרת נערכו בכיכר עצרות המונים של תושבי העיר, כולל עצרות של ילדי העיר.

## במדינת ישראל
בשנת 1952 החליטה המועצה המקומית להסב את שם הכיכר ל"כיכר העצמאות". שמו של אנדרוס הועתק אז לחורשה שהייתה על אדמת בית הקברות לשעבר של הכפר איל פולה וניתן לה השם "חורשת אנדרוס" וברבות הימים היא הפכה למגרש חנייה עירוני.
[ממוזער|250px|שמאל|מצעד [אח (מקצוע)|אחיות בכיכר העצמאות בעפולה ביום העצמאות בראשית תקופת המדינה]]

בשנות המדינה הראשונות נערכה בכיכר בערב כל יום עצמאות חגיגה מרכזית ולמחרת נערכו בה עצרות ומצעדים. באמצע שנות החמישים גברה ההזנחה של הכיכר עד כי בשנת 1956 התקשרה המועצה המקומית עם אדריכל שעיצב את הכיכר וקישט אותה בדשאים וצמחים. בשנות השבעים נבנתה בכיכר בריכת נוי.

## שיקום הכיכר
בשנת 2015 החלה עיריית עפולה לשדרג את הכיכר וסביבתה. תחילה הותקנו לכל אורך שדרות ארלוזורוב שרשראות של נורות חשמל קטנות שנכרכו סביב דקלי הוושינגטוניה, ולאחר מכן חוברה השדרה לכיכר, והשדרה והכיכר הפכו ליחידה רציפה אחת. הריצוף הישן בכיכר הוחלף ברצפת עץ חומה ובמרכז הכיכר חזרה לפעול מזרקה חדשה. הגינון בכיכר הושלם וריהוט גן חדש הותקן בה. הכיכר המשוקמת, ששטחה 2,000 מ"ר, נחנכה בינואר 2017 ועדיין נותרו בה לביצוע החלפת שני קיוסקים ישנים שהיו על הכיכר בשני קיוסקים חדשים המתוכננים באופן דקורטיבי ומותאמים לסגנון בו שודרגה הכיכר. אחד מהם הוקם כבר והאחר נמצא בתהליך הקמה. כמו כן מתוכנן להוסיף למזרקה הקיימת מערכת תאורה צבעונית שתפעל במופעי מים צבעוניים בכיכר.

## קישורים חיצוניים

* 

## הערות שוליים

קטגוריה:עפולה: תחבורה
העצמאות (עפולה)
רולף נוסקווית'

**רולף נוסקווית**' (באנגלית: **Rolf Noskwith**; 19 ביוני 1919 – 3 בינואר 2017) היה מתמטיקאי, תעשיין ואיש עסקים יהודי-בריטי יליד גרמניה, שבמלחמת העולם השנייה נמנה עם הצוות שעסק בפיצוח האניגמה בבלצ'לי פארק.

## קורות חיים
רולף נוסקווית' נולד ב-1919 בקמניץ שבגרמניה. הוריו, חיים ומלכה נוסקוביץ', נולדו בלודז' שבפולין והיגרו לגרמניה, שם הקימו מפעל טקסטיל. עם החמרת המצב הפוליטי והכלכלי ברפובליקת ויימאר מכרו הוריו את נכסיהם בגרמניה ובשנת 1932 היגרו עם ילדיהם, רולף ואלכסנדרה, לאנגליה והתיישבו בנוטינגהאם. בשנת 1936 הקים אביו מפעל טקסטיל בשם צ'רנוס (Charnos), באילקסטון שבמחוז דרבישייר.

נוסקווית' למד מתמטיקה בטריניטי קולג' של אוניברסיטת קיימברידג'. בשנת 1939 נפסל לשירות צבאי מחמת בריאותו. כעבור שנה נבחנה שנית מועמדותו לשירות צבאי, הפעם כבלשן ומפענח צפנים, אך הוא נדחה מחמת מוצאו הגרמני. בניסיון גיוס שלישי, שבו ראיינו אותו צ'ארלס פרסי סנואו ויו אלכסנדר הוא גויס ביוני 1941 לבלצ'לי פארק. הוא עבד ב"צריף 8", שבראשו עמד אלן טיורינג, והתמקד במכונת ההצפנה "אניגמה", ופענח תשדורות מוצפנות של הקריגסמרינה וגורמים נוספים עד 1945. בין השאר נודע בכישרונו לשימוש בטכניקת התקפת גלוי-ידוע. הוא נשאר בבלצ'לי פארק גם לאחר המלחמה, והמשיך לעסוק בפענוח צפנים.

ביוני 1946 פרש מבלצ'לי פארק והצטרף למפעל הטקסטיל שייסד אביו, וב-1952 מונה ליושב ראש החברה. בסביבות שנת 2000 הפך ליו"ר לא פעיל. 

נוסקווית' התחתן עם אנטה גרינבאום, שהגיעה מגרמניה לבריטניה במסגרת הקינדר-טרנספורט, ולהם בן אחד.

רולף נוסקווית' נפטר ב-3 בינואר 2017, בגיל 97.

## קישורים חיצוניים

* 
* Martin Sugarman, World War II: Jewish Personnel at Bletchley Park, Jewish Virtual Library
* Robert Hannigan, The Secret story of the Jewish codebreakers who helped win the war, The Jewish Chronicle, January 26, 2017

## הערות שוליים

קטגוריה:מתמטיקאים יהודים בריטים
קטגוריה:סגל בלצ'לי פארק
קטגוריה:אנשי עסקים יהודים בריטים
קטגוריה:קריפטואנליסטים בריטים
קטגוריה:קריפטואנליסטים יהודים
קטגוריה:בוגרי טריניטי קולג' (קיימברידג')
קטגוריה:מהגרים מגרמניה לממלכה המאוחדת
קטגוריה:בריטים שנולדו ב-1919
קטגוריה:בריטים שנפטרו ב-2017
לאזר זין

**לָאזְר זִין** (ברומנית: **Lazăr Zin**: 1899–1991) היה צייר יהודי-רומני.

## קורות חייו
זין נולד בבוקרשט, רומניה, בשם "זינגר לאזר" (Singer Lazăr), במשפחה של יהודים עניים, בסביבה חסידית, בקרבת בית הכנסת "פורדים". בגלל המצב הכלכלי הקשה החל לעבוד כבר בנעוריו, אך היה צמא ללימודים ולמד בתיכון ערב ולאחר סיומו, ב-1923, נרשם ל"אקדמיה לאמנויות יפות של בוקרשט", בכיתתו של הפסל פרדריק סטורק. המצב הכלכלי אילץ אותו להפסיק לימודיו כעבור שנתיים והוא התגייס לצבא רומניה. ב-1927 שב ללימודים, הפעם ב"בית הספר החופשי לציור" בבאיה מארה, שם הפיק עבודות חשובות, שרק מעטות נשמרו. זין הציג מיצירותיו בהזדמנויות שונות ב"סלון הרשמי" וב-1928 קיבל את פרס אנאסטאסה סימו (פרס למצטיינים בציור המוענק על ידי עיריית בוקרשט).

בתחילת שנות השלושים נסע לצרפת ונרשם ללימודים ב"בית הספר הרומני שב-Fontenay aux Roses", אך סולק כעבור חצי שנה. לדבריו סולק על ידי ניקולאה יורגה על רקע היותו יהודי וקומוניסט. נסע למקומות רבים במטרה לשפר את אמנותו בציור פורטרטים, נסע לבלצ'יק, סוריה, פולין, יוון וארץ ישראל.

ב-1938, כאשר התכונן לתערוכה של ציוריו, בה התכונן להציג פורטרטים של יהודים וערבים באזור הכותל המערבי ופורטרטים של כורים, החלה רדיפת היהודים ברומניה והחקיקה האנטישמית והתערוכה לא יצאה לפועל. מרבית ציוריו אבדו יחד עם ביתו והסטודיו שלו, שהופצצו במלחמת העולם השנייה. במהלך המלחמה היה בין עובדי הכפייה היהודים שנשלחו לפרק את הקברים בבית העלמין היהודי סבסטופול בבוקרשט. במהלך העבודה, שנמשכה שנים, זין צייר 53 מצבות, כדי לשמר את האמנות של בוני המצבות.

אחרי המלחמה נשאר ללא מקום מגורים עד שקיבל דיור בדירה קטנה, בה לא היה לו מקום לצייר. ב-1945 הציג ב"סלון הרשמי לציור, חריטה וכרזה" שלוש כרזות מתוך הסדרה על יצרני התחמושת. הוא עבד כפועל פשוט והתקשה לעסוק בציור. ב-1964, כשהשלטונות החליטו לפרק את בית הכנסת "קולטורה", נרתם להנציח את המראה החיצוני והפנימי על ידי הציור שלה. מכאן המשיך במלאכת התיעוד על ידי ציור מצבות ישנות בבתי עלמין יהודיים בדורוחוי, מיכאילן ושטפנשט ועל כך קיבל פרס ב-1968.

זין הלך לעולמו בגיל מופלג, בבית אבות בבוקרשט.

## קישורים חיצוניים
* Lazăr Zin/ Singer Lazăr (1899 – 1991, București) 
* ציורים של לאזר זין
* הדיוקן של לאזר זין מצויר על ידי עדינה פאולה מוסקו

קטגוריה:ציירים יהודים רומנים
קטגוריה:יהודים בצבא הרומני
קטגוריה:קומוניסטים רומנים
קטגוריה:קומוניסטים יהודים
קטגוריה:ניצולי השואה: רומניה
קטגוריה:רומנים שנולדו ב-1899
קטגוריה:רומנים שנפטרו ב-1991
אמיר בן שמעון

**אמיר בן שמעון** (נולד ב-14 בדצמבר 1993) הוא כדורגלן עבר ישראלי ששיחק בעמדת המגן השמאלי.

## קריירה
בן שמעון, בנו של כדורגלן העבר והמאמן מירו בן שמעון ואחיו הצעיר של הכדורגלן רן בן שמעון, התחיל לשחק כדורגל במחלקת הנוער של מועדון ספורט אשדוד, וב-2 במאי 2012 ערך את הופעת הבכורה שלו בקבוצה הבוגרת של המועדון, בהפסד 1–2 למכבי חיפה במסגרת חצי גמר גביע המדינה. עד לסיום העונה רשם עוד 3 הופעות בליגת העל. בעונת 2012/2013 הפך לשחקן סגל קבוע בקבוצה הבוגרת, ושותף ב-19 משחקי ליגה. בעונת 2013/2014 ערך 18 הופעות ליגה, ובמקביל זומן לסגל הנבחרת הצעירה של ישראל, במדיה ערך שמונה הופעות וכבש שער אחד. לפני תחילת עונת 2014/2015 שיחק את משחקו האחרון בנבחרת, בניצחון 3–0 נגד מקדוניה, בו קרע את הרצועה הצולבת.

ב-18 בדצמבר 2015 שיחק בן שמעון את משחקו הראשון מאז הפציעה בתיקו 3–3 נגד הפועל בני לוד. אולם לאחר שחזר מהפציעה התקשה למצוא את מקומו בקבוצה, ובקיץ  הושאל להפועל ירושלים מהליגה הלאומית. ב-5 בדצמבר 2016 הבקיע את שער הבכורה שלו בקריירה, בניצחון 2–0 נגד הפועל רמת גן. ב-10 בינואר 2017 חזר לליגת העל, כאשר חתם בהפועל אשקלון עד לסיום העונה, וסייע לה להינצל מירידה לליגה הלאומית.

את עונת  פתח ללא קבוצה, וב-31 באוקטובר 2017 חתם בסניצה מליגת העל הסלובקית, אך כעבור זמן קצר שוחרר מהקבוצה. בפברואר  חתם באינטר ברטיסלאבה מהליגה השנייה בסלובקיה.

ביוני  חתם בהפועל קטמון ירושלים מהליגה הלאומית, ובמדיה כבש שני שערים ב-30 הופעות בעונת 2018/2019.

ב-19 במאי 2019 חתם בן שמעון בעירוני קריית שמונה.
## תארים
;הפועל קטמון ירושלים
* גביע הטוטו (הליגה הלאומית): 2018/2019

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני הפועל ירושלים
קטגוריה:כדורגלני הפועל אשקלון
קטגוריה:כדורגלני סניצה
קטגוריה:כדורגלני אינטר ברטיסלאבה
קטגוריה:כדורגלני הפועל קטמון ירושלים
קטגוריה:כדורגלני עירוני קריית שמונה
קטגוריה:כדורגלני הפועל רעננה
קטגוריה:כדורגלני מועדון ספורט כפר קאסם
קטגוריה:כדורגלני סקציה נס ציונה
קטגוריה:כדורגלנים ישראלים בסלובקיה
קטגוריה:ישראלים שנולדו ב-1993
שון האניטי

**שון האניטי** (באנגלית: **Sean Hannity**; נולד ב-30 בדצמבר 1961) הוא מנחה רדיו וטלוויזיה אמריקאי, סופר ופרשן פוליטי שמרני. 

האניטי נולד בניו יורק, למשפחה ממוצא אירי. למד באוניברסיטת ניו יורק אך לא סיים את הלימודים.

החל את דרכו ברדיו בתחנת סטודנטים בשנת 1989. כיום מנחה תוכנית רדיו יומית בת 3 שעות בשם The Sean Hannity Show, תוכנית שהחלה את שידוריה ב-10 בספטמבר 2001. התוכנית משודרת בסינדיקציה ברחבי ארצות הברית, במעל ל-500 תחנות. 

בשנים 1996–2009 הגיש האניטי בערוץ פוקס ניוז את תוכנית הטלוויזיה היומית "האניטי וקולמס", יחד עם אלן קולמס. התוכנית עסקה בפוליטיקה ואקטואליה. האניטי היה על תקן המגיש השמרן, לצד קולמס הליברל. התוכנית הייתה הפופולרית ביותר בערוץ לאחר תוכניתו של ביל או'ריילי. בשנים 2007–2009 הגיש בערוץ גם תוכנית אירוח שבועית בשם Hannity's America. 

החל משנת 2009 מנחה האניטי את תוכנית הטלוויזיה היומית Hannity בערוץ פוקס ניוז. 

האניטי כתב שלושה ספרים שהגיעו לרשימת רבי המכר של הניו-יורק טיימס. 

במהלך קמפיין הבחירות לנשיאות ארצות הברית 2016, זכה האניטי לתשומת לב רבה בזכות הקידום של המועמד הרפובליקאי דונלד טראמפ, שלימים הפך לנשיא ארצות הברית.

בפברואר 2020, בזמן תחילת מגפת הקורונה בארצות הברית אמר האניטי כי אנשי שמאל משתוקקים כי נגיף הקורונה יזרע הרס בארצות הברית כדי לצבור נקודות פוליטיות. במרץ של אותה שנה הוא טען כי הווירוס הוא "מתיחה" ואמר "שאולי זה נכון" שהתפרצות הקורונה היא מזימה שתוכננה על ידי ה"Deep state".https://www.nytimes.com/2020/03/11/us/politics/coronavirus-conservative-media.html https://www.mediamatters.org/coronavirus-covid-19/sean-hannity-it-may-be-true-deep-state-using-coronavirus-manipulate-markets מאוחר יותר באותו חודש, לאחר שהתפרצות המחלה הפכה למגפה וטרמפ הכריז על מצב-חירום לאומי, האניטי החל לתייחס לווירוס ברצינות גדולה יותר, והכחיש כי התייחס כי טען שהמגפה היא מתיחה. https://www.washingtonpost.com/politics/2020/03/19/sean-hannity-denied-calling-coronavirus-hoax-nine-days-after-he-called-coronavirus-hoax/

האניטי נשוי ואב לשני ילדים.

## קישורים חיצוניים

* 

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שדרני רדיו וטלוויזיה אמריקאים
קטגוריה:סגל פוקס ניוז
קטגוריה:אמריקאים שהופיעו ברשימת טיים 100
קטגוריה:אמריקאים ממוצא אירי
קטגוריה:אמריקאים שנולדו ב-1961
סנדי ולש

**סנדי ולש** (באנגלית: **Sandy Welch**; נולדה ב-6 בדצמבר 1953) היא תסריטאית קולנוע וטלוויזיה בריטית.

## ביוגרפיה
ולש נולדה בעיר צ'סטר שבאנגליה. היא בוגרת בית הספר הלאומי לקולנוע ולטלוויזיה .

כתסריטאית כתבה ולש סדרות טלוויזיה רבות עבור ה-BBC. בין השאר כתבה את "The Magnificent 7", עיבוד לרומן "ידידנו המשותף" מאת צ'ארלס דיקנס, ומיני-סדרה "צפון ודרום" עיבוד לרומן באותו שם מאת אליזבת גאסקל. עוד כתבה את התסריט למיני-סדרה "ג'יין אייר" המבוססת על הרומן מאת שרלוט ברונטה ששודר לראשונה ב-2006. ב-2009 עיבדה את הרומן "אמה" מאת ג'יין אוסטן ואת הסיפור "בטבעת החנק".

ב-1999 זכתה ולש בפרס באפט"א לסדרת הדרמה הטובה ביותר על המיני-סדרה "ידידנו המשותף". היא חלקה את הפרס עם קתרין ורינג וג'וליאן פרינו. ב-1999 הייתה מועמדת לפרס אדגר לסרט הטלוויזיה או המיני-סדרה הטובים ביותר עבור "A Dark Adapted Eye". ב-2007 הייתה ולש מועמדת לפרס אמי לתסריט מצטיין למיני-סדרה סרט או ספיישל דרמה עבור המיני-סדרה "ג'יין אייר".

### חיים אישיים
ב-1983 התחתנה ולש עם המחזאי סטיבן פוליאקוף. לבני הזוג יש שני ילדים.

## תסריטים
* גרנג' היל (1981) Grange Hill - 2 פרקים
* (1990) 4 Play - פרק אחד
* (1992) A Fatal Inversion
* (1994) A Dark Adapted Eye
* (1995) Tears Before Bedtime
* (1996) Frontiers
* ידידנו המשותף (1998) Our Mutual Friend
* (2001) Sweet Revenge - סרט טלוויזיה
* צפון ודרום (2004) North & South
* (2005) Magnificent 7 - סרט טלוויזיה
* ג'יין אייר (2006) Jane Eyre
* אמה (2009) Emma
* בטבעת החנק (2009) The Turn of the Screw
* רומיאו ויוליה (2014) Romeo and Juliet

## קישורים חיצוניים

## הערות שוליים

קטגוריה:תסריטאיות קולנוע בריטיות
קטגוריה:תסריטאיות טלוויזיה בריטיות
קטגוריה:בריטיות שנולדו ב-1953
קטגוריה:בריטים שנולדו ב-1953
עונת 1987/1988 בבונדסליגה

**עונת 1987/1988** הייתה העונה ה-25 של הבונדסליגה, שהיא הליגה הבכירה בכדורגל של גרמניה המערבית. העונה החלה ב-31 ביולי 1987 והסתיימה ב-21 במאי 1988.
שמאל|ממוזער|קבוצות הליגה

הנובר 96 וקרלסרוהה עלו מהליגה השנייה.

על ניצחון במשחק הוענקו שתי נקודות. אם בסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.

הליגה כללה 18 קבוצות. קבוצות שסיימו במקומות ה-17–18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

ורדר ברמן זכתה בתואר האליפות בפעם הראשונה בתולדות המועדון.

שאלקה 04 ופ.צ. הומבורג ירדו לבונדסליגה השנייה. וולדהוף מנהיים שיחקה משחקי מבחן נגד דרמשטאדט 98. המפגש הכפול הסתיים ללא הכרעה. במשחק השלישי, לאחר 120 דקות של משחק ללא שערים ההכרעה עברה לבעיטות עונשין. וולדהוף מנהיים ניצחה 5:4 ונותרה בליגה הבכירה.

## כדורגלנים מצטיינים
יורגן קלינסמן (שטוטגרט) שכבש 19 שערים זכה בתואר מלך השערים של הליגה. הוא זכה גם בתואר כדורגלן השנה בגרמניה.

## טבלת הליגה

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1987
קטגוריה:תחרויות כדורגל ב-1988
עונת 1988/1989 בבונדסליגה

**עונת 1988/1989** הייתה העונה ה-26 של הבונדסליגה, שהיא הליגה הבכירה בכדורגל של גרמניה המערבית. העונה החלה ב-22 ביולי 1988 והסתיימה ב-17 ביוני 1989. 
שמאל|ממוזער|קבוצות הליגה

פ.צ. סנט פאולי ושטוטגרטר קיקרז (בפעם הראשונה בתולדות המועדון) עלו מהליגה השנייה.

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

באיירן מינכן זכתה בתואר האליפות בפעם העשירית בתולדות המועדון. 

הנובר 96 ושטוטגרטר קיקרז ירדו לבונדסליגה השנייה. איינטרכט פרנקפורט שיחקה משחקי מבחן נגד פ.צ. זארבריקן ונותרה בליגה הבכירה.

## כדורגלנים מצטיינים
תומאס אלופס (פ.צ. קלן) ורולאנד וולפארט (באיירן מינכן) שכבשו 17 שערים זכו בתואר מלך השערים של הליגה.

תומאס הסלר (פ.צ. קלן) זכה בתואר כדורגלן השנה בגרמניה.
## טבלת הליגה

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1989
קטגוריה:תחרויות כדורגל ב-1988
קטגוריה:1988 באירופה
קטגוריה:1989 בגרמניה
טריומף TR3

ממוזער|250px|טריומף  TR3 
ממוזער|250px|טריומף  TR3 
ממוזער|250px|טריומף  TR3, מבט לתא הנהג 
ממוזער|250px|טריומף  TR3 
ממוזער|250px|לוגו חברת טריומף על דגם TR3A 
ממוזער|250px|טריומף  TR3 
**טריומף TR3** היא מכונית ספורט - רודסטר, 2 מושבים, שיוצרה על ידי חברת טריומף האנגלית בין השנים 1955–1962. יוצרו 74,800 יחידות.

מחיר היחידה בהשקה היה 950 לירות שטרלינג.

בשנת 1957 שודרג דגם הטריומף TR3 לטריומף TR3A. יוצרו 58,236 יחידות מהדגם. בשנת 1962 שודרג דגם TR3A לדגם טריומף TR3B.

הטריומף TR3 יוצר באנגליה, אוסטרליה, בלגיה ודרום אפריקה.

## חברת טריומף
**חברת טריומף למכוניות** (באנגלית: **Triumph Motor Company**) היא חברה אנגלית לייצור כלי תחבורה.

החברה נוסדה ב-1885 כאשר זיגפריד בטמן ומוריס שולט הקימו את חברת "בטמן ושות'" ומכרו אופניים בשם "טריומף" ממפעלם בלונדון, שעבר מאוחר יותר לקובנטרי.

## גרסאות טריומף TR3
* גרסת 2 מושבים- גג בד נפתח.
* גרסת 2 מושבים - גג פח קבוע.

## טריומף TR3 מפרט טכני ומידות
* מנוע קדמי, 4 צילינדרים, 1,991 סמ"ק, המספק 71 כ"ס ו- 100 כ"ס
* מנוע 2,138 סמ"ק, משנת 1959
* תאוצה 0-97 קמ"ש -  10.8 שניות
* מהירות שיא - 169.5 קמ"ש
* תמסורת ידנית  4 מהירויות + אוברדרייב
* בלמי דיסק קדמיים ותוף אחוריים (משנת 1956)
* אורך הרכב - 3,835 מ"מ
* רוחב - 1,422 מ"מ
* גובה - 1,270 מ"מ
* בסיס גלגלים - 2,235 מ"מ
* משקל - 955 ק"ג

### טריומף TR3A

* הדגם יוצר משנת 1957
* גריל קדמי רחב
* בלמי דיסק כסטנדרט
* ידיות דלת חיצוניות

### טריומף TR3B
* הדגם יוצר משנת 1962
* מנוע  1,991 סמ"ק
* מנוע 2,138 סמ"ק
* יחס דחיסה 1:9
* 2 מאיידים
* תמסורת ידנית מסונכרנת
* משקל - 969 ק"ג

## תמונות


קובץ:1961 Triumph TR3A - Flickr - The Car Spy (2).jpg| מנוע טריומף TR3A שנת 1961
קובץ:1961 Triumph TR3A - Flickr - The Car Spy (13).jpg|  טריומף TR3A שנת 1961, מבט לתוך הרכב
קובץ:1961 Triumph TR3A - Flickr - The Car Spy (6).jpg|  טריומף TR3A שנת 1961 - מבט ללוח הבקרה
קובץ:1960 Triumph TR3 pic1.JPG|  טריומף TR3A שנת 1960, גרסת גג קשיח



## ראו גם

* טריומף (כלי רכב)
* טריומף 1300
* טריומף הראלד
* טריומף רודסטר
* טריומף TR2
* טריומף TR5
* טריומף איטליה
* טריומף Stag
* טריומף GT6

## לקריאה נוספת

* טריומף TR3A (2:30 דקות), יו-טיוב
* טריומף TR3  (18:46 דקות), יו-טיוב

## קישורים חיצוניים

קטגוריה:מכוניות ספורט
קטגוריה:דגמי מכוניות שהושקו ב-1955
קטגוריה:מכוניות בריטיות
TR3
שמואל כהנא

**שמואל כהנא** (נולד ב-1902 - נפטר ב-1980). היה מאנשי "בראשית" של חיי האמנות בארץ; חלוץ האמרגנים והראשון בהם בירושלים, מייסדו ומנהלו של משרד תיאטרוני ראשון. יקיר ירושלים בתחום התרבות והאמנות.

## קורות חיים
### ילדותו
שמואל כהנא נולד בשנת 1902 בקמיאנקה אשר בפלך פודוליה (בעבר בתחומי האימפריה הרוסית וכיום באוקראינה) בבית חסידי לאומי. סבו היה שוחט ומוסמך לרבנות, ואביו היה סוחר אמיד ויושב ראש האגודה הציונית בעיירה. בביתו ספג אהבה לתרבות יהודית ולארץ ישראל. כאשר היה בן שש עשרה ארגן להקת חובבים שהעלתה מחזות ביידיש, בה שימש לחשן.  

עם ראשוני העלייה השלישית עלה גם הוא דרך רומניה לארץ ישראל. בראשית ימיו בארץ עבד כפועל בניין וייסד את קבוצת "אבניה" למפעלי בנין בתל אביב. במאורעות תרפ״א השתתף בהגנת נווה שלום ונפצע מיריות שוטרים ערביים. התגורר זמן מה בשכנות ליוסף חיים ברנר, שיעץ לו לעלות לירושלים ולעסוק שם בתיאטרון, תחום שאליו נמשך.

### פועלו התרבותי בירושלים
בשנות ה-30 ייסד את משרד הכרטיסים הראשון בירושלים. 

הוא התוודע אל סופרים, מחזאים, אמנים ואנשי רוח, וחלם על פיתוח אמנות הבמה בארץ. בנוסף ארגן הצגות ומופעים, והביא לירושלים גלריה מובחרת של אמנים, שחקני תיאטרון, נגנים, זמרים וחזנים, שחוללו מהפכה בחיי הרוח והתרבות של היישוב העברי בארץ, שעדיין היה בחיתוליו. בין אלו שאת מופעיהם ארגן: התיאטרון של מרים ברנשטיין-כהן, התיאטרון של דוידוב, יאשה חפץ, זיגמונט טורקוב, יוסלה רוזנבלט, יאן פירס, זבולון קווארטין, מוריס שוורץ, גולינקין, האופרה עם אדיס דה פיליפ.

כהנא הוא ממייסדי התזמורת הפילהרמונית, יחד עם ברוניסלב הוברמן. על פועלו זה קיבל את תואר יקיר ירושלים.

### פטירה
כהנא נפטר ב-1980 בטבת, התש"ם בירושלים, ונקבר בהר המנוחות.

## קישורים חיצוניים
* 
* אישים ומוסדות, הצופה בפברואר 1955
* שמואל כהנא אימפרסריו

## הערות שוליים

קטגוריה:ישראלים ילידי אוקראינה
קטגוריה:אנשי העלייה השלישית
קטגוריה:יקירי ירושלים
קטגוריה:יהודים הקבורים בהר המנוחות
קטגוריה:ישראלים שנולדו ב-1902
קטגוריה:ישראלים שנפטרו ב-1980
אלי אלבז

**אלי אלבז** (נולד ב-21 בינואר 1992) הוא כדורגלן ישראלי, המשחק בעמדת החלוץ במועדון ספורט רמלה.

## קריירה
אלבז התחיל לשחק כדורגל במחלקת הנוער של הפועל חיפה, וב-17 בספטמבר 2011 ערך את הופעת הבכורה שלו בקבוצה הבוגרת של המועדון בליגת העל, בהפסד 0–1 לבית"ר ירושלים. בעונת 2012/2013 הפך לשחקן סגל קבוע בקבוצה הבוגרת, אך שותף רק בשמונה משחקי ליגה, בכולם כמחליף.

בינואר  הושאל אלבז למכבי אחי נצרת מהליגה הלאומית. ב-20 בינואר 2014 ערך את הופעת הבכורה שלו במועדון, בניצחון 3–2 על הפועל ראשון לציון, בו כבש צמד. אלבז סיים את העונה עם חמישה שערים בליגה ועוד אחד בגביע המדינה. לקראת עונת 2014/2015 סיכם אלבז על הארכת חוזהו גם לעונה זו. ב-8 בינואר 2015 חתם בעירוני טבריה עד לסיום העונה, וסיים את העונה עם 7 שערים במדי אחי נצרת ושער אחד במדי עירוני טבריה, אשר ירדה בתום העונה לליגה א'.

בתחילת עונת 2015/2016 חזר אלבז להפועל חיפה. ב-16 בדצמבר 2015 הבקיע את שער הבכורה שלו במועדון, בתיקו 1–1 נגד עירוני קריית שמונה במסגרת גביע הטוטו. ב-9 בינואר 2016 הבקיע את שער הבכורה שלו בליגה בניצחון 2–0 נגד מכבי נתניה. את עונת 2016/2017 התחיל בהפועל חיפה ואף שיחק וכבש במחזור הפתיחה בו הפסידה קבוצתו 2–3 להפועל אשקלון, אך ב-26 באוגוסט 2016 הושאל להפועל כפר סבא עד לסיום העונה, ובמדיה כבש תשעה שערים בעונה זו, אך בסופה ירדה הקבוצה לליגה הלאומית.

ב-30 ביוני 2017 חתם אלבז באפולון סמירניס מליגת העל היוונית, ובמדיה כבש שלושה שערים ב-18 הופעות ליגה.

ב-21 ביוני 2018 שב אלבז להפועל חיפה, וחתם על חוזה לעונה אחת. אלבז זכה עם הקבוצה בתואר אלוף האלופים לאחר שנכנס כמחליף בניצחון על האלופה הפועל באר שבע, ובמחזור הפתיחה של עונת 2018/2019 כבש שער בניצחון 5–0 על מכבי נתניה. ב-15 בינואר 2019 חתם במכבי פתח תקווה, במדיה כבש שער אחד ב-11 הופעות, ובתום העונה ירד עם הקבוצה לליגה הלאומית ועזב את המועדון.

ב-3 באוקטובר 2019 חתם אלבז בבני סכנין מהליגה הלאומית לעונה אחת.

ב-1 בנובמבר 2020 חתם אלבז בסקציה נס ציונה.

ב-1 בספטמבר 2021 הצטרף אלבז להפועל אשדוד. ב-23 בדצמבר 2021 הושאל להפועל כפר שלם מליגה א'.

ב-17 ביוני 2022 חתם במ.ס. טירה, אך כעבור שלושה חודשים חתם במכבי עירוני אשדוד.
ב-17 ביולי 2023 חזר לקדנציה שנייה בסקציה נס ציונה.בדצמבר 2023 חתם בעירוני מודיעין.ב-22 באפריל 2025 העפיל עם הקבוצה לליגה הלאומית.בעונת 2025/2026 חתם בהכוח רמת גן.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:קריית ביאליק: כדורגלנים
קטגוריה:כדורגלני הפועל חיפה
קטגוריה:כדורגלני מכבי אחי נצרת
קטגוריה:כדורגלני עירוני טבריה
קטגוריה:כדורגלני הפועל כפר סבא
קטגוריה:כדורגלני אפולון סמירניס
קטגוריה:כדורגלני מכבי פתח תקווה
קטגוריה:כדורגלני בני סכנין
קטגוריה:כדורגלני סקציה נס ציונה
קטגוריה:כדורגלני הפועל אשדוד
קטגוריה:כדורגלני הפועל כפר שלם
קטגוריה:כדורגלני מכבי עירוני אשדוד
קטגוריה:כדורגלני עירוני מודיעין
קטגוריה:כדורגלנים ישראלים ביוון
קטגוריה:ישראלים שנולדו ב-1992
930-939 לפנה"ס

**שימו לב: ערך זה מכיל אירועים מן השנים 939 - 930 [[לפני הספירה]]**

## אירועים ומגמות
* 935 לפנה"ס - מותו של המלך גונג משושלת ג'ואו בסין.
* 935 לפנה"ס - מותו של תגלת-פלאסר השני, מלך אשור.
* 934 לפנה"ס - אשור-דן השני מתמנה למלך אשור לאחר מות אביו תגלת-פלאסר השני.
* 934 לפנה"ס - המלך ייה משושלת ג'ואו מתמנה למלך בסין.
* 931 לפנה"ס - שלמה המלך מת בירושלים, ישראל. מרד ירבעם בן נבט מביא לפילוג הממלכה: ממלכת ישראל בצפון וממלכת יהודה (הכוללת את ירושלים) בדרום.

## אנשים משמעותיים
* שלמה מלך ישראל.
* תגלת-פלאסר השני, מלך אשור.
* אשור-דן השני מלך אשור.

## קישורים חיצוניים

*
קטגוריה:המאה ה-10 לפנה"ס
עונת 1990/1991 בבונדסליגה

שמאל|ממוזער|קבוצות הליגה
**עונת 1990/1991** הייתה העונה ה-28 של הבונדסליגה, הליגה הבכירה בכדורגל של גרמניה המערבית. העונה החלה ב-8 באוגוסט 1990 והסתיימה ב-15 ביוני 1991. זו הייתה העונה האחונה לפני איחוד גרמניה מחדש. 

הרטה ברלין ווטנשייד 09 עלו מהליגה השנייה.

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

פ.צ. קייזרסלאוטרן זכתה בתואר האליפות בפעם הראשונה בתולדות המועדון. 

הרטה ברלין ובאייר אורדינגן ירדו לבונדסליגה השנייה. פ.צ. סנט פאולי שיחקה משחקי מבחן נגד שטוטגרטר קיקרז וירדה מליגה הבכירה לאחר משחק השלישי.

## כדורגלנים מצטיינים
רולאנד וולפארט (באיירן מינכן), אשר כבש 21 שערים, זכה בתואר מלך השערים של הליגה.

שטפן קונץ (פ.צ. קייזרסלאוטרן) זכה בתואר כדורגלן השנה בגרמניה.
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1991
קטגוריה:תחרויות כדורגל ב-1990
קטגוריה:1990 בגרמניה
קטגוריה:1991 בגרמניה
940-949 לפנה"ס

**שימו לב: ערך זה מכיל אירועים מן השנים 949 - 940 [[לפני הספירה]]**

## אירועים ומגמות
* 947 לפנה"ס - תחילת בניית בית המקדש הראשון על ידי שלמה המלך.
* 947 לפנה"ס - מותו של המלך מו משושלת ג'ואו בסין.
* 946 לפנה"ס - המלך גונג משושלת ג'ואו מתמנה למלך בסין.
* 945 לפנה"ס - פסוסנס השלישי, המלך האחרון של מצרים מהשושלת ה-21 של מצרים מת. שישק הראשון עולה לשלטון ובכך מתחילה השושלת ה-22 של מצרים.
* 940 לפנה"ס - מושלמת בניית בית המקדש הראשון שנבנה על ידי שלמה המלך.

## אנשים משמעותיים
* שלמה מלך ישראל.
* שישק הראשון, מלך מצרים.
* תגלת-פלאסר השני, מלך אשור.

## קישורים חיצוניים

*
קטגוריה:המאה ה-10 לפנה"ס